Барилгын материал судлал

Барилгын материал судлал нь барилгад хэрэглэгддэг бетон, ган, мод, чулуун өрлөг, шил, хөнгөн цагаан, хуванцар гэх мэт барилгын байгалийн ба хиймэл материалууд болон тэдгээрийн шинж чанарыг судална. Барилгын материалын шалгалтыг барилгын чанар шалгагч гүйцэтгэх ёстой. Барилгын материалын лабораториуд нь ер нь их сургуультай холбоотой ажилладаг. Их сургуулийн барилгын инженерийн салбарын факультет нь ихэвчлэн барилгын материал судлалын институттэй байдаг. 

Барилгын материал судлал нь барилгын физик ба барилгын химитэй салшгүй холбоотой. 
 Агуулга 

Барилгын материал судлал нь барилгын материалын галд тэсвэрлэх чадвар, бат бөх чанар, дуу чимээ тусгаарлалт, ус нэвтрүүлэх чадвар, деформац, дулаан дамжуулах чадвар ба хадгалах чадвар гэх мэтийг судална.

Статистикийн аргачлалаар, хэмжилтийн техникийн тусламжаар олж авсан өгөгдлүүдэд үндэслэн барилгын материалын шинж чанарын талаар үнэлэлт дүгнэлт өгнө. Ихэнх үр дүнгүүд нь БНбаД- д тавигдсан байдаг. 

Шавар, мод, байгалийн чулуу гэх мэт байгалийн гаралтай барилгын материалыг байгаль дахь байдлаар нь ашиглана. Хиймэл барилгын материалууд болох ган, бетон, тоосго, шил, хуванцар гэх мэтийг үйлдвэрлэнэ. Барилгын материал судлал дахь хамгийн чухал хиймэл барилгын материал нь өнөөдрийн байдлаар бетон юм. Тэрээр барилгын материалуудад тавигддаг хамгийн олон шалгууруудад тэнцжээ. Аль нэг шинж чанар нь давамгайлсан бетон үйлдвэрлэх боломжтой.

 Нэртэй хүмүүс 
Дараах хүмүүс нь барилгын материал судлалт үнэтэй хувь нэмэр оруулжээ:
 Йоханн Баушингэр (Johann Bauschinger, 1834 - 1893) - Материал судлал, материалын шалгалт, Баушингэрийн нөлөөлөл
 Лүдвиг фон Тэтмаяар (Ludwig von Tetmajer, 1850 - 1905) - Материалын шалгалт ба судалгаа, EMPA- г үндэслэгч
 Август Вёлэр (August Wöhler, 1819 - 1914) - Wöhlerlinie- Вёлэрийн шугам
 Фридрих Август Фингэр (Friedrich August Finger, 1885 - 1961) - Барилгын материал судлал, Ваймар дахь Баухаус их сургуулийн барилгын материал судлалын институтийг үндэслэгч

 Мөн үзэх 
 Түүхэн барилгын материал
 Барилгын материалын худалдаа

 Гадаад холбоос 
 Дармштадтын Техникийн их сургуулийн Төлөвлөлт ба эрчим хүчний хэмнэлттэй барилгын салбарын барилгын материалын мэдээлэл (герман)
 baustoffkunde.info - Барилгын физик, барилгын хими, акустик, барилгын салбарын нормууд, таних тэмдгүүд ба барилгын материалууд (герман)

Ангилал: Барилгын салбар
Ангилал: Барилгын материал